**Podmienky a informácie o spracovávaní osobných údajov**

**OCHRANA MAJETKU SPOLOČNOSTI MONITOROVANÍM PRIESTOROV**

Bidfood Slovakia s.r.o., so sídlom Piešťanská 2321/71, 915 01 Nové mesto nad Váhom, IČO: 341521 99 (ďalej len “BIDFOOD SLOVAKIA“) ako prevádzkovateľ získava a spracúva osobné údaje dotknutých osôb, ktorým týmto poskytuje informácie v zmysle Nariadenia Európskeho parlamentu a Rady (EÚ) 2016/679 z 27.04.2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (**“GDPR**“) a s ohľadom na zákon č. 18/2018 Z.z. o ochrane osobných údajov a o zmene a doplnení niektorých zákonov (“**ZOOÚ**“).

Podľa druhu zmluvného vzťahu s prevádzkovateľom sú v tabuľke nižšie uvedené účely spracovania osobných údajov (ďalej len “**OÚ**“) z ktorých je zrejmá kategória dotknutých osôb, právny základ na ich spracovanie, kategórie spracúvaných OÚ ako aj doba, po ktorú bude prevádzkovateľ tieto OÚ spracovávať.

|  |  |  |  |  |
| --- | --- | --- | --- | --- |
| **Kategória dotknutých osôb** | **Účel spracúvania osobných údajov** | **Právny základ spracúvania osobných údajov** | **Doba spracúvania** | **Príjemcovia alebo okruh príjemcov** |
| fyzická osoba zaznamenaná na zázname z kamerového zariadenia | **MONITOROVANIE PRIESTOROV KAMEROVÝM SYSTÉMOM**pozn. účelom je monitorovanie priestorov prevádzkovateľa na účely ochrany majetku, života a zdravia  | **čl. 6 ods. 1 písm. f) Nariadenia – OPRÁVNENÝ ZÁUJEM**Oprávneným záujmom je: ochrana majetku prevádzkovateľa a predchádzanie škodám monitorovaním osôb, ktoré sa zdržujú v monitorovaných priestoroch (zamestnanci prevádzkovateľa, obchodní partneri a iné fyzické osoby) a ochrana života a zdravia osôb pohybujúcich sa v monitorovanom priestore. | 72 hodín odo dňa vyhotovenia záznamu  | súd, orgány činné v trestnom a priestupkovom konaní a iné subjekty, ktorým prevádzkovateľ poskytuje osobné údaje ex lege |
| fyzická osoba, ktorej osobné údaje požadujú orgány verejnej moci | **POSKYTOVANIE OÚ ORGÁNOM VEREJNEJ MOCI NA ZÁKLADE ICH POŽIADAVKY**Pozn. poskytovanie osobných údajov v prípade vyžiadania orgánom verejnej moci napr. ak orgány činné v trestnom konaní žiadajú o záznam z kamier, ale nie za účelom BIDFOOD SLOVAKIA  | spracúvanie je v zmysle čl. 6 ods. 1 písm. c) Nariadenia nevyhnutné na splnenie zákonnej povinnosti prevádzkovateľa vyplývajúcej zo zákona č.171/1993 Z. z., zákon č. 160/2015 Z. z., zákon č. 370/1990 Zb. | žiadosť o poskytnutie osobných údajov sa uchováva 5 rokov nasledujúcich po roku ktorého sa týkajú | subjekty, ktorým prevádzkovateľ poskytuje osobné údaje ex lege |
| Fyzické osoby v postavení účastníka občianskeho súdneho konania (navrhovateľ alebo odporca), svedka v konaní pred súdom podľa občianskeho súdneho poriadku alebo v konaní pred rozhodcovským súdom, dlžníka resp. úpadcu v konkurznom resp. reštrukturalizačnom konaní, povinného v exekučnom konaní, Fyzické osoby v postavení obžalovaného, svedka, poškodeného v trestnom konaní, Fyzické osoby v postavení účastníka konania v konaní pred Ústavným súdom SR | **VYBAVOVANIE SÚDNYCH SPOROV** | čl. 6 ods. 1 písm. c) Nariadenia - nevyhnutné na splnenie ZÁKONNÝCH POVINNOSTÍ prevádzkovateľa vyplývajúcich zo zák. č. 160/2015 Z. z., zák. č. 244/2002 Z. z., zák. č. 301/2005 Z. z., zák. č. 7/2005 Z. z., zák. č. 38/1993 Z. z., zák. č. 162/2015 Z. z., zák. č. 233/1995 Z. z. a súvisiacich právnych predpisov | 10 rokov nasledujúcich po roku v ktorom bol súdny spor ukončený | súd, orgány činné v trestnom konaní, Slovenská obchodná inšpekcia, advokát, exekútor, správne orgány, rozhodcovské orgány a iné subjekty, ktorým prevádzkovateľ poskytuje osobné údaje ex lege |
| fyzické osoby uplatňujúce práva dotknutých osôb | **UPLATŇOVANIE PRÁV DOTKNUTÝCH OSOB** | **čl. 6 ods. 1 písm. c) Nariadenia - nevyhnutné na splnenie ZÁKONNÝCH POVINNOSTÍ** prevádzkovateľa vyplývajúcich z Nariadenia a ZOOÚ a súvisiacich právnych predpisov | 5 rokov nasledujúcich po roku, v ktorom bola žiadosť vybavená | subjekty, ktorým prevádzkovateľ poskytuje osobné údaje ex lege |

Spoločnosť BIDFOOD SLOVAKIA nesprístupňuje osobné údaje žiadnym tretím osobám ako tým, u ktorých to vyžaduje zákon alebo tieto podmienky spracovávania osobných údajov. BIDFOOD SLOVAKIA neuskutočňuje prenos osobných údajov do tretích krajín (mimo Európskej únie / Európskeho hospodárskeho priestoru). BIDFOOD SLOVAKIA  nespracúva osobné údaje pre účely vykonávania automatizovaného rozhodovania, vrátane profilovania.

V prípade, ak je pri niektorom z účelov spracúvania právnym základom pre spracovanie osobných údajov zmluva, poskytnutie týchto údajov predstavuje zmluvnú požiadavku pre plnenie v zmysle predmetnej zmluvy. V prípade neposkytnutia týchto údajov, nie je možné uzatvorenie zmluvného vzťahu, ako ani následné plnenie zo zmluvy. V prípade, ak je právnym základom pre spracovanie osobných údajov zákon, poskytnutie týchto údajov je zákonnou požiadavkou. V prípade neposkytnutia týchto údajov, nie je možné zabezpečiť riadne plnenie povinností BIDFOOD SLOVAKIA, ktoré jej vyplývajú z príslušných všeobecných právnych predpisov.

V súvislosti so spracovávaním osobných údajov má dotknutá osoba najmä nasledovné práva:

1. na základe žiadosti vyžadovať od spoločnosti BIDFOOD SLOVAKIA potvrdenie (prístup), či sú alebo nie sú jej osobné spracúvané, za akých podmienok, vrátane rozsahu, účelu a doby ich spracúvania, a informácie o zdroji získania dotknutých osobných údajov;
2. na základe žiadosti vyžadovať od spoločnosti BIDFOOD SLOVAKIA opravu nesprávnych alebo neaktuálnych osobných údajov, resp. doplnenie neúplných osobných údajov;
3. na základe žiadosti vyžadovať od spoločnosti BIDFOOD SLOVAKIA vymazanie/likvidáciu osobných údajov ak:
4. osobné údaje už nie sú potrebné na účel, na ktorý sa získali alebo inak spracúvali,
5. v prípadoch, kedy boli osobné údaje spracovávané na základe súhlasu a tento súhlas so spracúvaním osobných údajov bol odvolaný, pričom neexistuje iný právny základ na spracúvanie osobných údajov alebo iná zákonná výnimka;
6. ak dotknutá osoba namieta spracúvanie osobných údajov na základe oprávneného záujmu a neprevažujú žiadne oprávnené dôvody na spracúvanie alebo dotknutá osoba namieta voči priamemu marketingu;
7. osobné údaje sú spracúvané nezákonne;
8. na to, aby sa splnila zákonná povinnosť musia byť osobné údaje vymazané,;
9. na základe žiadosti vyžadovať od spoločnosti BIDFOOD SLOVAKIA obmedzenie spracúvania osobných údajov ak:
10. dotknutá osoba namieta správnosť osobných údajov, a to počas obdobia umožňujúceho spoločnosti BIDFOOD SLOVAKIA overiť správnosť osobných údajov;
11. spracúvanie osobných údajov je nezákonné a dotknutá osoba namieta vymazanie osobných údajov a žiada namiesto toho obmedzenie ich použitia;
12. spoločnosť BIDFOOD SLOVAKIA už nepotrebuje osobné údaje na účel spracúvania osobných údajov, ale potrebuje ich dotknutá osoba na uplatnenie právneho nároku;
13. z dôvodov týkajúcich sa jej konkrétnej situácie **namietať proti** spracúvaniu osobných údajov, ktoré sa jej týka a ktoré je vykonávané buď

(A) z dôvodu nevyhnutnosti splnenia úlohy vo verejnom záujme alebo

(B) na základe oprávneného záujmu BIDFOOD SLOVAKIA ako prevádzkovateľa na spracúvaní osobných údajov, vrátane namietania proti profilovaniu založenému na uvedených právnych základoch (v prípadoch pokiaľ by BIDFOOD SLOVAKIA vykonávala na základe automatizovaného rozhodovania profilovanie);

1. podať návrh na začatie konania na Úrade na ochranu osobných údajov SR.

Žiadosti v súvislosti s vyššie uvedenými právami je dotknutá osoba oprávnená uplatniť na adrese zodpovednej osoby zodpovednaosoba@bidfood.sk alebo osobne alebo poštou na adresu prevádzkovateľa. Do predmetu e-mailu aj listu je potrebné uviesť GDPR - Kamery.

Odpovede na uvedené žiadosti dotknutej osoby alebo opatrenia prijaté na základe týchto žiadostí sa poskytujú bezodplatne. Ak je žiadosť dotknutej osoby zjavne neopodstatnená alebo neprimeraná, najmä pre jej opakujúcu sa povahu (opakovaná žiadosť), spoločnosť BIDFOOD SLOVAKIA má právo účtovať si poplatok zohľadňujúci jej administratívne náklady na poskytnutie informácií alebo primeraný poplatok zohľadňujúci jej administratívne náklady na oznámenie, resp. na uskutočnenie požadovaného opatrenia alebo má právo odmietnuť na základe takejto žiadosti konať.

V prípade pochybností o dodržiavaní povinností súvisiacich so spracúvaním osobných údajov sa môžete obrátiť priamo na spoločnosť BIDFOOD SLOVAKIA, a to na zodpovednú osobu. Zároveň máte možnosť obrátiť sa so sťažnosťou na Úrad na ochranu osobných údajov Slovenskej republiky, so sídlom Hraničná 12, 820 07 Bratislava 27, e-mail: statny.dozor@pdp.gov.sk, www: https://dataprotection.gov.sk/ .

Aktuálna verzia tohto dokumentu a viac k právam dotknutej osoby sa nachádza vo vstupe do priestorov prevádzkovateľa (na recepcii a  na webovej stránke prevádzkovateľa.